pythainlp/thai-wiki-dataset-v4 huggingface dataset:
อาร์ทัวร์ ชนิทซ์เลอร์

อาร์ทัวร์ ชนิทซ์เลอร์ (15 พฤษภาคม ค.ศ. 1862 – 21 ตุลาคม ค.ศ. 1931) เป็นนักเขียนชาวออสเตรีย เกิดที่กรุงเวียนนาในครอบครัวชาวยิว เป็นบุตรคนโตของพี่น้อง 4 คนของโยฮัน ชนิทซ์เลอร์ แพทย์ผู้เชี่ยวชาญด้านลำคอ กับลูอีเซอ มาร์คไบรเทอร์ ชนิทซ์เลอร์เรียนวิชาแพทย์ที่มหาวิทยาลัยเวียนนาและทำงานที่โรงพยาบาลเวียนนา แต่ต่อมาเขาหันมาสนใจด้านการเขียน บทละครชิ้นแรกของเขา "Anatol" ตีพิมพ์ในปี ค.ศ. 1893 ในปี ค.ศ. 1903 ชนิทซ์เลอร์แต่งงานกับอ็อลกา กุสมัน ทั้งคู่มีบุตรด้วยกัน 2 คนก่อนจะแยกกันอยู่ในปี ค.ศ. 1921 ชนิทซ์เลอร์เสียชีวิตด้วยภาวะเลือดออกในสมองใหญ่ที่กรุงเวียนนา ในปี ค.ศ. 1931
งานเขียนของชนิทซ์เลอร์ส่วนใหญ่ก่อให้เกิดข้อถกเถียง ด้วยการนำเสนอเรื่องเพศและการต่อต้านแนวคิดเหยียดชาวยิวอย่างรุนแรง ในช่วงที่นาซีขึ้นสู่อำนาจ งานของเขาและชาวยิวคนอื่น ๆ เช่น อัลเบิร์ต ไอน์สไตน์, คาร์ล มากซ์, ซีคมุนท์ ฟร็อยท์, ฟรันทซ์ คัฟคา, ชเต็ฟฟัน ซไวค์ ถูกเผา อย่างไรก็ตาม ผลงานของเขาหลายชิ้นได้รับการนำไปสร้างเป็นละครเวทีและภาพยนตร์ เช่น บทละครเรื่อง "Reigen", นิยายสั้น "Fräulein Else" และนิยายสั้น "Traumnovelle" ที่ได้รับการดัดแปลงเป็นภาพยนตร์โดยสแตนลีย์ คูบริก ชื่อ "พิษราคะ" ("Eyes Wide Shut")
แอชลีย์ เฟลตเชอร์

แอชลีย์ ไมเคิล เฟลตเชอร์  เกิดเมื่อวันที่ 2 ตุลาคม ค.ศ. 1995 เป็นนักฟุตบอลชาวอังกฤษ ปัจจุบันเล่นให้กับวอตฟอร์ด ในตำแหน่งกองหน้าตัวเป้า
 "ณ วันที่ 6 มกราคม ค.ศ. 2017"
สโมสรฟุตซอลการท่าเรือ

สโมสรฟุตซอลการท่าเรือ หรือ การท่าเรือ เป็นสโมสรฟุตซอลในประเทศไทย โดยเป็นทีมจากกรุงเทพมหานคร ได้เข้าร่วมการแข่งขันฟุตซอลไทยลีกครั้งแรกในปี พ.ศ. 2549
ผู้เล่นชุดปัจจุบัน.
<templatestyles src="Template:Football squad player/styles.css" />
ลีร็อย ซาเน

ลีร็อย อาซิซ ซาเน ([ˈliːʁɔʏ zaˈneː]; [lə.ʁwa sa.ne]; เกิด 11 มกราคม ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งปีกให้กับกาลาตาซารายและทีมชาติเยอรมนี
สถิติ.
ระดับสโมสร.
<templatestyles src="Reflist/styles.css" />
<templatestyles src="Reflist/styles.css" />
 "ณ วันที่ 28 มีนาคม ค.ศ. 2018"
เกียรติยศ.
แมนเชสเตอร์ซิตี.
ส่วนบุคคล
นิคคลัส ซือเลอ

นิคคลัส ซือเลอ (เกิด 3 กันยายน ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งเซ็นเตอร์แบ็กให้แก่โบรุสซีอาดอร์ทมุนท์ และทีมชาติเยอรมนี
ชัยชาญ ช้างมงคล

พลเอก ชัยชาญ ช้างมงคล (เกิดวันที่ 25 มกราคม พ.ศ. 2500) ชื่อเล่น ช้าง อดีตรัฐมนตรีช่วยว่าการกระทรวงกลาโหม หัวหน้าผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ ประธานกรรมการในคณะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ และเป็นราชองครักษ์เวร อดีตสมาชิกสมาชิกสภานิติบัญญัติแห่งชาติอดีตปลัดกระทรวงกลาโหม และราชองครักษ์พิเศษ
ประวัติ.
พลเอกชัยชาญหรือที่สื่อมวลชนมักจะเรียกว่า บิ๊กช้าง เกิดเมื่อวันที่ 25 มกราคม พ.ศ. 2500 เป็นบุตรชายของนายสมาน และนางละเมียด ช้างมงคล จบการศึกษาระดับมัธยม จากโรงเรียนวัดราชโอรส รุ่น 57 และจบการศึกษาจาก โรงเรียนเตรียมทหาร รุ่น 16 และ โรงเรียนนายร้อยพระจุลจอมเกล้า รุ่น 27 รุ่นเดียวกับพลเอกพอพล มณีรินทร์ รองปลัดกระทรวงกลาโหมและพลโทสมศักดิ์ นิลบรรเจิดกุล แม่ทัพภาคที่ 3
ด้านชีวิตครอบครัวสมรสกับนางวิภาพร ช้างมงคลมีบุตรสาว 1 คนคือนางสาวชนยชา ช้างมงคล
รับราชการ.
พลเอกชัยชาญรับราชการมาตั้งแต่ปี พ.ศ. 2523 จนกระทั่งได้รับโปรดเกล้า ฯ ให้ดำรงตำแหน่งหัวหน้านายทหารฝ่ายเสนาธิการประจำปลัดกระทรวงกลาโหมก่อนจะได้รับโปรดเกล้าฯ ให้ดำรงตำแหน่งผู้อำนวยการสำนักนโยบายและแผนกลาโหม
วันที่ 1 ตุลาคม พ.ศ. 2558 พลเอกชัยชาญได้รับโปรดเกล้า ฯ ให้ดำรงตำแหน่งรองปลัดกระทรวงกลาโหม
วันที่ 9 กันยายน พ.ศ. 2559 พลเอกชัยชาญได้รับโปรดเกล้า ฯ ให้ดำรงตำแหน่ง ปลัดกระทรวงกลาโหม สืบต่อจากพลเอกปรีชา จันทร์โอชา โดยมีผลในวันที่ 1 ตุลาคม พ.ศ. 2559 
วันที่ 10 มกราคม พ.ศ. 2560 ได้มีพระราชโองการโปรดเกล้า ฯ พระราชทานยศ พลเรือเอก และ พลอากาศเอก ให้กับพลเอกชัยชาญและโปรดเกล้า ฯ แต่งตั้งให้เป็นนายทหารพิเศษประจำ โรงเรียนนายร้อยพระจุลจอมเกล้า โรงเรียนนายเรือ และ โรงเรียนนายเรืออากาศนวมินทกษัตริยาธิราช
พลเอก ชัยชาญ ได้รับแต่งตั้งเป็นรัฐมนตรีช่วยว่าการกระทรวงกลาโหม 2 สมัย ในรัฐบาลของพลเอก ประยุทธ์ จันทร์โอชา และเป็นหัวหน้าผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ นอกจากนั้นยังได้รับแต่งตั้งเป็นกรรมการและเลขานุการในคณะกรรมการเพื่อเตรียมการเพื่อสร้างความสามัคคีปรองดอง กรรมการในคณะกรรมการกองทุนฟื้นฟูและพัฒนาเกษตรกรเฉพาะกิจ กรรมการในคณะกรรมการนโยบายการบริหารจัดการ
การทำงานของคนต่างด้าว กรรมการในคณะกรรมการยุทธศาสตร์ชาติ กรรมการในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559 ในช่วงรัฐบาลของพลเอก ประยุทธ์ จันทร์โอชาอีกด้วย
อุทยานแห่งชาติอาโซะ-คูจู

อุทยานแห่งชาติอาโซะ-คูจู (; โรมาจิ: "Aso Kujū Kokuritsu Kōen") เป็นอุทยานแห่งชาติในจังหวัดคูมาโมโตะและจังหวัดโออิตะ นามของอุทยานแห่งชาติตั้งขึ้นตามชื่อภูเขาไฟอาโซะ ซึ่งเป็นภูเขาไฟมีพลังที่ใหญ่ที่สุดในญี่ปุ่น กับเทือกเขาคูจู เมื่อแรกก่อตั้งใน ค.ศ. 1934 ใช้ชื่อว่า "อุทยานแห่งชาติอาโซะ" ก่อนที่ใน ค.ศ. 1986 จะขยายเขตอุทยานแห่งชาติให้ครอบคลุมถึงเทือกเขาคูจู
เอฟซีดับเบิลยู ฟลอริดา แทกทีม แชมเปี้ยนชิพ

เอฟซีดับเบิลยู ฟลอริดา แทกทีม แชมเปี้ยนชิพ เป็นเข็มขัดแชมป์รุ่นแทกทีม ของค่ายพัฒนาทักษะของ ฟลอริดาแชมเปียนชิปเรสต์ลิง ก่อตั้งขึ้นเมื่อ 23 กุมภาพันธ์ 2008 และเข็มขัดได้ยุบลงในวันที่ 14 สิงหาคม 2012
หมายเหตุ.
<templatestyles src="Reflist/styles.css" />
จักรพรรดิโคเมียว

จักรพรรดิโคเมียว (11 มกราคม ค.ศ. 1322 – 26 กรกฎาคม ค.ศ. 1380) เป็นจักรพรรดิราชสำนักเหนือองค์ที่ 2 แม้ว่าจะเป็นพระองค์แรกที่ได้รับการสนับสนุนจากรัฐบาลโชกุนอาชิกางะ นักวิชาการก่อนยุคเมจิรายงานว่า พระองค์ครองราชย์ในช่วง ค.ศ. 1336 ถึง 1348
พระราชพงศาวลี.
พระองค์มีพระนามส่วนพระองค์ว่า ยูตาฮิโตะ (豊仁) โดยเป็นพระราชโอรสองค์ที่ 2 ในจักรพรรดิโกะ-ฟูชิมิกับเนชิ (寧子) ธิดาใน#เปลี่ยนทาง (西園寺公衡)
เหตุการณ์ในพระชนมชีพของจักรพรรดิโคเมียว.
หลังจาก อะชิกะงะ ทะกะอุจิ ก่อกบฏโค่นพระราชอำนาจของ จักรพรรดิโกะ-ไดโงะ สิ้นสุด ทะกะอุจิก็ได้สถาปนาเจ้าชายยูตะฮิโตะขึ้นสืบราชบัลลังก์ต่อมา
โกปาเดลเรย์ ฤดูกาล 2016–17

โกปาเดลเรย์ ฤดูกาล 2016–17 จะจัดขึ้นเป็นครั้งที่ 115 ของโกปาเดลเรย์ ทีมชนะเลิศจะได้สิทธิ์ลงแข่งในรอบแบ่งกลุ่มของยูฟ่ายูโรปาลีก ฤดูกาล 2017–18 เป็นที่แน่นอน บาร์เซโลนาคือแชมป์เก่าที่จะมาป้องกันแชมป์
รอบแรก.
การจับสลากรอบแรกและรอบสองจัดขึ้นในวันที่ 22 กรกฎาคม พ.ศ. 2559 (ค.ศ. 2016) เวลา 13:00 น. ตามเวลาฤดูร้อนยุโรปกลาง ในลาซิวดัดเดฟุตบอลซึ่งเป็นสำนักงานใหญ่ราชสหพันธ์ฟุตบอลสเปน ลัสโรซัส แคว้นมาดริด.
รอบสอง.
ในรอบสอง ทีมจาก เซกุนดาดิบิซิออน ได้ลงเล่นพบกันเอง และทีมจากเซนกุดาดิบิซิออน เบ และ เตร์เซรา ต่างได้เล่นแยกกันต่างหาก. กอร์โดบา ได้รับสิทธิ์เข้าสู่รอบสาม.
รอบสาม.
รอบสามจะลงเล่นในรูปแบบเดียวกับรอบแรกและรอบสอง. อูเอสกา ได้สิทธิ์บายสำหรับรอบ 32 ทีมสุดท้าย.
รอบสุดท้าย.
การจับสลากสำหรับรอบ 32 ทีมสุดท้าย เมื่อวันที่ 14 ตุลาคม ค.ศ. 2016, ใน ลา ซีอูดัด เดล ฟุตโบล. ในรอบนี้, ทีม ลาลิกา ทั้งหมดได้ผ่านเข้าสู่การแข่งขัน.
การประกบคู่ รอบ 32 ทีมสุดท้าย สรุปได้ดังนี้: เจ็ดทีมที่เหลือที่มีส่วนร่วมใน เซกุนดาดิบิซิออน เบ ต้องเผชิญหน้ากับทีมจาก ลาลิกา ที่ผ่านเข้าสู่การแข่งขันระดับสโมสรยุโรป. ห้าทีมที่เหลือที่มีส่วนร่วมใน เซกุนดาดิบิซิออน ต้องเผชิญหน้ากับห้าทีม ลาลิกา ที่ไม่ได้ผ่านเข้าสู่การแข่งขันระดับสโมสรยุโรป. อีกแปดทีมลาลิกาที่เหลือจะต้องมาเผชิญหน้ากันเอง. ในการแข่งขันที่เกี่ยวข้องกับทีมจากลีกระดับชั้นที่แตกต่างกัน, ทีมในระดับที่ต่ำกว่าจะได้ลงเล่นนัดแรกที่บ้าน. กฎนี้จะถูกนำไปใช้ในรอบ 16 ทีมสุดท้าย, แต่ไม่ใช่สำหรับรอบก่อนรองชนะเลิศและรอบรองชนะเลิศ, ซึ่งในคำสั่งของเลกจะขึ้นอยู่กับโชคในการจับสลาก.
รอบรองชนะเลิศ.
การจับสลากสำหรับรอบรองชนะเลิศและรอบชิงชนะเลิศจะจัดขึ้นเมื่อวันที่ 27 มกราคม ค.ศ. 2017.
รอบชิงชนะเลิศ.
การจับสลากสำหรับรอบชิงชนะเลิศจะจัดขึ้นในวันที่ 27 มกราคม ค.ศ. 2017.
อันดับผู้ทำประตูสูงสุด.
หมายเหตุ: ผู้เล่นและทีมที่อยู่ใน ตัวหนา คือยังอยู่ในระบบการแข่งขัน.
หมายเหตุ.
<templatestyles src="Reflist/styles.css" />
ตำบลบ้านไร่ (อำเภอบางกระทุ่ม)

ตำบลบ้านไร่ เป็นตำบลทางทิศตะวันตกเฉียงเหนือของอำเภอบางกระทุ่ม จังหวัดพิษณุโลก ทั้งพื้นที่ของตำบลบริหารโดยองค์การบริหารส่วนตำบลบ้านไร่
ประวัติ.
ตำบลบ้านไร่ มาจากคำบอกเล่าของผู้สูงอายุในตำบลหลาย ๆ คน เล่าว่า เมื่อประมาณหลายร้อยปีมาแล้ว ประชาชนได้ย้ายถิ่นฐานมาจากอำเภอกงไกรลาศ มาจับจองที่ทำกินแหล่งใหม่ ในบริเวณที่ราบลุ่ม ริมฝั่งแม่น้ำน่านทั้ง 2 ฝั่ง ประกอบอาชีพเกษตรกร ทำไร่ ทำนา เป็นอาชีพหลัก จึงเป็นที่มาของตำบลบ้านไร่
ภูมิศาสตร์.
ตำบลบ้านไร่อยู่ในเขตอำเภอบางกระทุ่ม จังหวัดพิษณุโลก อยู่ทางทิศตะวันตกเฉียงเหนือของอำเภอระยะห่างจาก อำเภอประมาณ 9 กิโลเมตร จำนวนเนื้อที่ประมาณ 32.64 ตารางกิโลเมตร หรือประมาณ 20,312 ไร่ มีอาณาเขตติดต่อกับตำบลข้างเคียง ดังนี้
ลักษณะภูมิประเทศขององค์การบริหารส่วนตำบลบ้านไร่ เป็นที่ราบลุ่มลาดเอียงจากทิศเหนือไปทางทิศใต้ โดยมีแม่น้ำน่านไหลผ่านกลางตำบล ฝั่งตะวันตกของแม่น้ำน่าน มีคลองชลประทานขนาดใหญ่ผ่านตลอดแนวเหนือ – ใต้ของตำบลและมีคลองขุดเชื่อมแม่น้ำน่านกับแม่น้ำยมในเขต หมู่ที่ 6 
ฝั่งตะวันออกของแม่น้ำน่านมีทางหลวงแผ่นดินหมายเลข 1063 สายพิษณุโลก – บางกระทุ่มผ่านตลอดแนวมีแหล่งน้ำเพื่อกักเก็บน้ำไว้เพาะปลูก พืชผลทางการเกษตรในฤดูแล้งทั่วทั้งตำบล เช่น บึงนางแลนหนองบอน หนองยาว และหนองอ้ายแก้ว
หมู่บ้าน.
ตำบลบ้านไร่ประกอบด้วยหมู่บ้านจำนวน 10 หมู่บ้าน ดังนี้
เศรษฐกิจ.
ประชากรในตำบลประกอบอาชีพหลักคือ ทำนา ประมาณ ร้อยละ 85 ของครัวเรือนทั้งหมด บางครัวเรือนทำนาแล้วปลูกพืชอย่างอื่นทดแทน เช่น ข้าวโพด แตงกวา ถั่วฝักยาว เป็นต้น
การศึกษา.
ในพื้นที่ตำบลบ้านไร่มีโรงเรียนประถมศึกษา จำนวน 5 แห่ง ได้แก่
สถาบันและองค์กรทางศาสนา.
ประชากรส่วนใหญ่ในตำบลบ้านไร่นับถือศาสนาพุทธ ซึ่งมีวัดจำนวน 4 แห่ง
สาธารณสุข.
ในพื้นที่ตำบลบ้านไร่มีโรงพยาบาลส่งเสริมสุขภาพตำบลประจำตำบล มี 2 แห่ง
การคมนาคม.
การคมนาคมติดต่อกับอำเภอ และตำบลข้างเคียงโดยใช้เส้นทางหลวงจังหวัดหมายเลข 1063 และมีถนนติดต่อภายในตำบล ดังนี้
ลูว์เซียง โบนาปาร์ต

ลูว์เซียง โบนาปาร์ต  หรือชื่อเกิดคือ ลูเซียโน บูโอนาปาร์เต  เป็นรัฐบุรุษแห่งสาธารณรัฐฝรั่งเศสที่ 1 เป็นบุตรชายคนที่สามที่มีชีวิตของการ์โล บูโอนาปาร์เต จึงมีศักดิ์เป็นน้องชายของนโปเลียน โบนาปาร์ต (ซึ่งภายหลังขึ้นเป็นจักรพรรดิแห่งฝรั่งเศส) แม้จะมีความสัมพันธ์ที่ไม่ถูกกับนโปเลียนมากนัก แต่เขาก็มีส่วนสำคัญที่ทำให้รัฐประหารเดือนบรูว์แมร์ของนโปเลียนประสบผลสำเร็จและนโปเลียนได้กุมอำนาจเบ็ดเสร็จในฝรั่งเศส
หลังนโปเลียนขึ้นเป็นกงสุลเอกแห่งสาธารณรัฐ ในปี ค.ศ. 1802 เขาก็ทะเลาะกับนโปเลียนเนื่องจากไม่เห็นด้วยกับความคิดที่จะเปลี่ยนระบอบการปกครองเป็นระบอบจักรพรรดิ โดยเฉพาะความคิดที่นโปเลียนจะสมรสกับเจ้าหญิงสเปนจากราชวงศ์บูร์บง ลูว์เซียงจึงเนรเทศตัวเองออกจากฝรั่งเศสและไปอาศัยอยู่ที่โรม จนกระทั่งในปี ค.ศ. 1809 นโปเลียนกดดันให้เขาหย่ากับภรรยาและกลับฝรั่งเศส แม้กระทั่งมารดาเองก็เขียนจดหมายมากดดันให้แยกทางกับเธอและกลับฝรั่งเศส ลูว์เซียงไม่ยอมจึงถูกกุมตัวอยู่ในอิตาลี (ซึ่งถูกปกครองโดยฝรั่งเศส) เขาและครอบครัวพยายามหลบหนีทางเรือไปยังสหรัฐอเมริกาแต่ก็ถูกจับกุมโดยราชนาวีอังกฤษ เขาถูกพาไปขึ้นฝั่งยังแผ่นดินอังกฤษ ซึ่งได้รับการต้อนรับและสดุดีเป็นอย่างดีจากการที่เขาต่อต้านนโปเลียน
รัฐบาลอังกฤษอนุญาตให้เขาพำนักอยู่ในอังกฤษโดยสะดวกในเวิร์สเตอร์เชอร์ เขาทำงานเป็นนักกวีนิพนธ์เกี่ยวกับชาร์เลอมาญ ฝั่งนโปเลียนก็เชื่อว่าลูว์เซียงได้ไตร่ตรองอย่างดีแล้วที่ไปอังกฤษ และถือว่าลูว์เซียงเป็นผู้ทรยศฝรั่งเศส ลูว์เซียงถูกถอดจากฐานันดรศักดิ์ทั้งหมดในราชวงศ์โบนาปาร์ต เมื่อนโปเลียนสิ้นอำนาจในเดือนเมษายน ค.ศ. 1814 และถูกเนรเทศไปอยู่เกาะ ลูว์เซียงก็เดินทางกลับฝรั่งเศสทันทีและเดินทางต่อไปยังกรุงโรม ซึ่งพระสันตะปาปาปิอุสที่ 7 ทรงมอบยศให้เขาเป็น "เจ้าชายแห่งคาร์นิโน, เคานต์แห่งอะปอลลิโน" และ "ลอร์ดแห่งเนโรมี" และต่อมาพระสันตะปาปาลีโอที่ 12ก็มอบยศให้เขาเป็น "เจ้าชายแห่งมูซิญญาโน" 
ในสมัยร้อยวันที่นโปเลียนหนีจากเกาะเอลบามาได้ นโปเลียนประกาศกลับคืนสู่ตำแหน่งจักรพรรดิพร้อมกับประกาศสถาปนาลูว์เซียงเป็นสมาชิกในพระราชวงศ์อีกครั้ง โดยสถาปนาลูว์เซียงและทายาทของเขาเป็นเจ้าฝรั่งเศส แต่ราชวงศ์บูร์บงซึ่งปกครองฝรั่งเศสภายหลังนโปเลียนสิ้นอำนาจไม่ยอมรับคำประกาศนี้ ลูว์เซียงเสียชีวิตที่เมืองวีเตอร์โบในเขตแดนของรัฐสันตะปาปา เมื่อวันที่ 29 มิถุนายน ค.ศ. 1840 จากโรคมะเร็งกระเพาะอาหาร ซึ่งเป็นสาเหตุการตายเดียวกับของบิดา, เปาลีนผู้เป็นน้องสาว และนโปเลียนผู้เป็นพี่ชาย
แหล่งข้อมูลอื่น.
<templatestyles src="Reflist/styles.css" />
จักรพรรดิโกะ-โคเมียว

สึงูฮิโตะ  ได้รับพระเกียรติหลังสวรรคตเป็น จักรพรรดิโกะ-โคเมียว (20 เมษายน ค.ศ. 1633 – 30 ตุลาคม ค.ศ. 1654) เป็นจักรพรรดิญี่ปุ่นองค์ที่ 110 ตามลำดับการสืบราชสันตติวงศ์แบบดั้งเดิม
รัชสมัยของจักรพรรดิโกะ-โคเมียวกินเวลาตั้งแต่ปี ค.ศ. 1643 ถึง ค.ศ. 1654
จักรพรรดิในคริสต์ศตวรรษที่ 17 พระองค์นี้ได้รับการตั้งพระนามตามจักรพรรดิโคเมียวในยุคราชสำนักเหนือ-ใต้ ในคริสต์ศตวรรษที่ 14 และคำว่า โกะ- (後) แปลว่าภายหลัง ดังนั้นจึงสามารถเรียกพระองค์ว่า "จักรพรรดิโคเมียวยุคหลัง" ได้ ในภาษาญี่ปุ่นคำว่า โกะ- ยังแปลให้หมายถึง ที่ 2 ในบางแหล่งข้อมูล จักรพรรดิพระองค์นี้ถูกระบุพระนามว่าเป็น "จักรพรรดิโคเมียวที่ 2"
พระราชประวัติ.
ก่อนที่จักรพรรดิโกะ-โคเมียวจะเสด็จขึ้นครองราชบัลลังก์ดอกเบญจมาศ พระองค์มีพระนามว่า สึงุฮิโตะ (紹仁) และพระราชทินนามก่อนขึ้นครองราชบัลลังก์ของพระองค์คือ ซูงะ-โนะ-มิยะ (素鵞宮)
พระองค์เป็นพระราชโอรสองค์ที่ 4 ของจักรพรรดิโกะ-มิซุโน พระราชมารดาของพระองค์คือ ฟูจิวาระ โนะ มิตสึโกะ; แต่พระองค์ถูกเลี้ยงดูมาราวกับว่าพระองค์เป็นโอรสของโทฟูกุ-มอนอิงหรือโทกูงาวะ มาซาโกะ ซึ่งเป็นจักรพรรดินีของจักรพรรดิโกะ-มิซุโน
พระราชวงศ์ของจักรพรรดิโกะ-โคเมียวประทับอยู่กับพระองค์ในไดริหรือบริเวณเขตพระราชฐานชั้นในของพระราชวังหลวงเฮอัง พระราชวงศ์ของพระองค์มีพระราชธิดาเพียงองค์เดียวและไม่มีพระราชโอรส
เหตุการณ์ในพระชนม์ชีพของจักรพรรดิโกะ-โคเมียว.
เจ้าชายสึงุฮิโตะได้รับแต่งตั้งให้เป็นเจ้าชายรัชทายาท และในปีต่อมา พระองค์กลายเป็นจักรพรรดิเมื่อพระเชษฐภคินีของพระองค์คือจักรพรรดินีเมโชสละราชบัลลังก์ พระเชษฐภคินีของพระองค์ก้าวลงจากราชบัลลังก์และสืบราชบัลลังก์โดยพระอนุชาของพระนาง หลังจากนั้นไม่นาน จักรพรรดิโกะ-โคเมียวก็ขึ้นครองสิริราชสมบัติ รัชสมัยของจักรพรรดิโกะ-โคเมียวตรงกับช่วงเวลาที่โทกูงาวะ อิเอมิตสึ และโทกูงาวะ อิเอสึนะเป็นผู้นำของรัฐบาลเอโดะ
จักรพรรดิโกะ-โคเมียวเป็นหนึ่งในจักรพรรดิที่พระศพของพระองค์ประดิษฐานอยู่ในสุสานหลวงสึกิ โนะ วะ โนะ มิซาซางิ ที่วัดเซ็นเนียว ในเขตฮิงาชิยามะ นครเกียวโต นอกจากนี้ พระศพของจักรพรรดิรัชกาลก่อนหน้าของจักรพรรดิโกะ-โคเมียวยังประดิษฐานอยู่ในสุสานหลวงแห่งนี้ รวมทั้งจักรพรรดิโกะ-มิซุโนและจักรพรรดินีเมโช พระศพของจักรพรรดิผู้สืบราชบัลลังก์ต่อจากจักรพรรดิโกะ-โคเมียวก็ประดิษฐานอยู่ในสุสานหลวงแห่งนี้เช่นกัน เช่น จักรพรรดิโกะ-ไซ จักรพรรดิเรเง็ง จักรพรรดิฮิงาชิยามะ จักรพรรดินากามิกาโดะ จักรพรรดิซากูรามาจิ จักรพรรดิโมโมโซโนะ จักรพรรดินีโกะ-ซากูรามาจิ และจักรพรรดิโกะ-โมโมโซโนะ
การบำบัดพฤติกรรม อารมณ์ และความคิด

การบำบัดพฤติกรรม อารมณ์ และความคิด
เป็นการบำบัดโดยการปรับเปลี่ยนความคิดและพฤติกรรม (CBT) แบบยาวมีจุดมุ่งหมายเพื่อช่วยบุคคลให้ประเมินเหตุของความทุกข์ทางอารมณ์ของตน และดังนั้นช่วยลดการรับมือปัญหาแบบใช้ไม่ได้ (dysfunctional coping) รวมทั้งพฤติกรรมการรับประทานแบบกินดะ กินแล้วอาเจียน การจำกัดอาหาร และการใช้สารเสพติด
การแทรกแซงโดยจิตบำบัดวิธีนี้สืบมาจากแบบจำลองและเทคนิคต่าง ๆ มากมายรวมทั้งพฤติกรรมบำบัดวิภาษวิธี (DBT) การเจริญสติ (mindfulness meditation) และการบำบัดด้วยการยอมรับและการให้สัญญา (ACT) และการฝึกประสบการณ์แบบต่าง ๆ
CEBT ใช้โดยหลักกับบุคคลที่ผิดปกติในการรับประทาน (eating disorder) โดยให้เป็นการบำบัดทางเลือกเมื่อ CBT ธรรมดาไม่ประสบผลในการทุเลาอาการ
ผลงานวิจัยแสดงว่า CEBT อาจช่วยลดการรับประทานตามอารมณ์ ความซึมเศร้า ความวิตกกังวล และช่วยเพิ่มความนับถือตน/ความภูมิใจในตน (self-esteem)
เป็นวิธีการที่นักจิตวิทยาชาวอังกฤษ ดร. เอ็มมา เกรย์ พัฒนาขึ้นในปี 2549
องค์ประกอบสำคัญรวมทั้งการให้การศึกษาทางจิตวิทยา
เทคนิคที่ช่วยเพิ่มความสำนึกทางอารมณ์กับเพิ่มแรงบันดาลใจเพื่อเปลี่ยนตัวเอง
และกลยุทธ์ในการเปลี่ยนความเชื่อเกี่ยวกับประสบการณ์และการแสดงออกทางอารมณ์
แม้ว่า CEBT เบื้องต้นจะพัฒนาเพื่อช่วยบุคคลที่ผิดปกติทางการรับประทาน โปรแกรมมีประสิทธิผลช่วยให้เข้าใจและบริหารอารมณ์ของตนได้ดีขึ้น นักจิตวิทยาจึงได้ใช้เป็นการรักษาเตรียมตัว (pretreatment) เพื่อเตรียมคนไข้ในกระบวนการรักษาปัญหาต่าง ๆ รวมทั้งความวิตกกังวล ความซึมเศร้า โรคย้ำคิดย้ำทำ (OCD) และความผิดปกติที่เกิดหลังความเครียดที่สะเทือนใจ (PTSD) ซึ่งบ่อยครั้งสร้างปัญหาทางอารมณ์
เชิงอรรถและอ้างอิง.
<templatestyles src="Reflist/styles.css" />
โยนาทัน ทา

โยนาทัน กลาโอ ทา  เกิดเมื่อวันที่ 11 กุมภาพันธ์ ค.ศ. 1996 เป็นนักฟุตบอลชาวเยอรมัน ปัจจุบันเล่นในตำแหน่งเซ็นเตอร์แบ็กให้แก่ไบเอิร์นมิวนิก และทีมชาติเยอรมนี ซึ่งแม่ของเขาเป็นชาวเยอรมัน ส่วนพ่อมาจากโกตดิวัวร์
เกียรติประวัติ.
ไบเออร์ 04 เลเวอร์คูเซิน
สงครามจีน-อินเดีย

สงครามจีน-อินเดีย  เป็นสงครามระหว่างจีนและอินเดียที่เกิดขึ้นในปี พ.ศ. 2505 ข้อพิพาทชายแดนหิมาลัยเป็นสาเหตุหลักสำหรับการทำสงคราม แต่ก็มีสาเหตุอื่น ๆ ในพ.ศ. 2502 เกิดการก่อจลาจลในทิเบต อินเดียได้สนับสนุนทิเบตและให้ที่ลี้ภัยแก่องค์ดาไลลามะ อินเดียเริ่มมีนโยบายวางทหารตามแนวชายแดนรวมทั้งอีกหลายทางตอนเหนือของถนนสายเมคมาฮอน ส่วนทางทิศตะวันออกของสายควบคุมโดยจีน
ไม่มีทางที่สามารถยุติปํญหาในดินแดนพิพาทตามแนวชายแดนหิมาลัย 3,225 กิโลเมตรได้ จีนได้นำกองกำลังโจมตีพร้อมกันในลาดัคห์และทั่วทั้งถนนสายเมคมาฮอนในวันที่ 20 ตุลาคม พ.ศ. 2505 เข้ายึดเมือง Rezang La ในทางภาคตะวันตก เช่นเดียวกับ Tawang ทางภาคตะวันออก สงครามสิ้นสุดลงเมื่อจีนประกาศพักรบเมื่อวันที่ 20 พฤศจิกายน พ.ศ. 2505 และพร้อมประกาศถอนตัวออกจากพื้นที่พิพาท
สงครามจีน-อินเดียที่โดดเด่นคือการสู้รบตามภูเขาที่ระดับความสูงกว่า 4,000 เมตร (14,000 ฟุต) และไม่มีการส่งกองทัพเรือหรือกองทัพอากาศทั้งสองฝ่าย
เป็นที่น่าสังเกตเกิดขึ้นพร้อมกับช่วง 13 วันในวิกฤตการณ์ขีปนาวุธคิวบา (16-28 ตุลาคม 1962) ที่สหรัฐอเมริกาและสหภาพโซเวียตเผชิญหน้ากัน อินเดียจึงไม่ได้รับความช่วยเหลือจากทั้งสองมหาอำนาจนี้มากนัก จนวิกฤตการณ์ขีปนาวุธคิวบาได้ยุติลง
เทเอ็สเก 1899 ฮ็อฟเฟินไฮม์

เทเอ็สเก 1899 ฮ็อฟเฟินไฮม์  เป็นสโมสรฟุตบอลในเขตเทศบาลฮ็อฟเฟินไฮม์ จากเมืองซินส์ไฮม์ ก่อตั้งเมื่อปี ค.ศ. 1899
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
แม่น้ำเนวา

เนวา  เป็นแม่น้ำในประเทศรัสเซียส่วนยุโรป ไหลออกจากทะเลสาบลาโดกาและไหลเข้าสู่อ่าวฟินแลนด์ในทะเลบอลติก มีความยาวค่อนข้างสั้น คือ 74 กิโลเมตร แต่เป็นแม่น้ำที่มีการไหลเป็นอันดับสามในยุโรป ผ่านเขตการปกครองของรัสเซีย 2 แห่ง คือ เลนินกราดโอบลาสต์และเซนต์ปีเตอส์เบิร์ก
ลีกเอิง ฤดูกาล 2016–17

ลีกเอิง ฤดูกาล 2016–17 เป็นการแข่งขันฟุตบอลลีกเอิง ฤดูกาลที่ 79 นับตั้งแต่ได้รับการก่อตั้งในฤดูกาล 1932–33 โดยแข่งขันระหว่างวันที่ 12 สิงหาคม ค.ศ. 2016 ถึง 19 พฤษภาคม ค.ศ. 2017 โดย ปารีแซ็ง-แฌร์แม็ง คือแชมป์เก่าจากฤดูกาลที่ผ่านมา
อาแอ็ส มอนาโก ชนะเลิศการแข่งขันลีกสูงสุดเป็นสมัยที่ 8 ได้สำเร็จ หลังจากเอาชนะการแข่งขันนัดที่ 37 กับ แซ็งเตเตียน ได้สำเร็จด้วยผลคะแนน 2–0 ที่สตาด หลุยส์ เดอซ์ โดยชนะเลิศเป็นครั้งแรกนับตั้งแต่ฤดูกาล 1999–2000 และเป็นครั้งแรกภายใต้ชื่อลีกเอิง
สโมสร.
สโมสรในลีกเอิงนั้นจะมีทั้งหมด 20 สโมสร โดยสโมสรที่เล่นนั้นมาจาก 17 สโมสรจากลีกเอิง ฤดูกาล 2015-16 และอีก 3 สโมสรจากลีกเดอ 2015-16 ที่เลื่อนชั้นมาโดยการเป็นผู้ชนะเลิศ รองชนะเลิศ และรอบเพลย์ออฟ (หากชนะ) โดยคู่แข่งในรอบเพลย์ออฟก็คือทีมอันดับ 18 ของลีกเอิงนั้นเอง หากชนะก็จะได้เลื่อนชั้น แต่หากแพ้ก็จะไม่ได้เลื่อนชั้นโดยในปีนี้ทีมที่เลื่อนชั้นมาคือน็องซี, ดีฌง และแม็ส
รอบเพลย์ออฟ.
รอบเพลย์ออฟนั้นคือการแข่งขันระหว่างทีมอันดับที่ 3 ของลีกเดอพบกับอันดับที่ 18 ลีกเอิงของแต่ละฤดูกาล หากผู้ชนะเป็นอันดับ 3 ลีกเดอก็จะได้เลื่อนชั้นสู่ลีกเอิงในฤดูกาลถัดไป และอันดับ 18 ของลีกเอิงก็จะถูกปรับตกชั้นสู่ลีกเดอในฤดูกาลถัดไป หากทีมอันดับที่ 18 ของลีกเอิงชนะก็จะได้อยู่ในลีกเอิงต่อไปและอันดับที่ 3 ของลีกเดอก็จะอยู่ในลีกเดอเหมือนเดิมเช่นเดียวกัน วันแข่งขันรอบเพลย์ออฟจะได้รับการยืนยันในวันที่ 6 พฤษภาคม ค.ศ. 2017.
"รวมผลสองนัด ทรัวส์ ชนะ 2–1 และจะได้เลื่อนชั้นขึ้นสู่ ลีกเอิง ฤดูกาล 2017–18; ลอรีย็องจะต้องตกชั้นสู่ ลีกเดอ ฤดูกาล 2017–18."
สถิติ.
<templatestyles src="Col-begin/styles.css"/>
4
มหาลัยเที่ยงคืน

มหาลัยเที่ยงคืน เป็นภาพยนตร์ไทยแนวตลก สยองขวัญ ที่ออกฉายในปี พ.ศ. 2559 สร้างโดยเอ็ม เทอร์ตี้ไนน์ กำกับโดย กฤษดา คณิวิชาภรณ์, ปิยะบุตร อธิสุข, คณิน กุลสุมิตราวงศ์
จักรพรรดิโกะ-ซันโจ

จักรพรรดิโก-ซันโจ (3 กันยายน ค.ศ. 1034 - 15 มิถุนายน ค.ศ. 1073) เป็นจักรพรรดิญี่ปุ่นองค์ที่ 71 ตามที่ได้บันทึกไว้ในลำดับการสืบราชบัลลังก์แบบดั้งเดิม พระองค์มีพระนามเดิมว่า ทากาฮิโตะ 
จักรพรรดิโกะ-ซันโจครองราชย์ระหว่าง ค.ศ. 1068 ถึง 1073 
พระนามของพระองค์นำมาจากพระนามของจักรพรรดิซันโจ พระอัยกา และ "โกะ-" (後) มีความหมายตรงตัวว่า "ยุคหลัง" ดังนั้น จึงมีการเรียกพระองค์ในบางครั้งเป็น "จักรพรรดิซันโจยุคหลัง" หรือในข้อมูลเก่ากว่าบางแหล่งอาจระบุเป็น "จักรพรรดิซันโจที่ 2"
ในรัชสมัยของพระองค์ การยึดครองอำนาจของตระกูลฟูจิวาระแตกหักลง หลังรัชสมัยของโกะ-ซันโจ อำนาจของพวกเขาเริ่มเสื่อมถอยจนถึง ค.ศ. 1150 ที่อำนาจของตระกูลหายไปจนหมดสิ้น
พระราชประวัติ.
ก่อนขึ้นครองราชบัลลังก์ดอกเบญจมาศ โกะ-ซันโจมีพระนามส่วนพระองค์ (諱, "อิมินะ") ว่า เจ้าชายทากาฮิโตะ (尊仁親王, たかひとしんのう)
เจ้าชายทากาฮิโตะเป็นพระราชโอรสองค์ที่ 2 ในจักรพรรดิโกะ-ซูซากุกับพระราชมารดานามจักรพรรดินี ("โคโง") ซาดาโกะ (禎子内親王) พระราชธิดาองค์ที่ 3 ในจักรพรรดิซันโจ ทำให้พระองค์เป็นจักรพรรดิพระองค์แรกในรอบ 170 ปี (นับตั้งแต่จักรพรรดิอูดะ) ที่พระราชมารดามิได้สืบจากตระกูลฟูจิวาระทางฝ่ายบิดา พระราชบิดาและพระราชมารดาของพระองค์เป็นหลานทางฝ่ายมารดาของฟูจิวาระ โนะ มิจินางะ จักรพรรดินีมารดามีอีกพระนามว่า เทชิ และโยเม-มง อิง (1012–94) การที่โกะ-ซันโจไม่มีส่วนเกี่ยวข้องกับตระกูลฟูจิวาระทำให้พระองค์ไม่ได้ตกเป็นหนี้ในความภักดีเป็นพิเศษต่อพวกเขา นั่นหมายความว่าพระองค์สามารถต่อต้านพวกเขาได้
รัชสมัย.
ปีในรัชสมัยโกะ-ซันโจมีมากกว่าหนึ่งชื่อศักราชหรือ "เน็งโง"
พระมเหสี.
จักรพรรดิโกะ-ซันโจมีพระมเหสี 3 พระองค์
จักรพรรดินี ("ชูงู"): เจ้าหญิงคาโอรูโกะ (馨子内親王) ภายหลังเป็น ไซอิง-โนะ โคโงะ (西院皇后) พระราชธิดาในจักรพรรดิโกะ-อิจิโจ
พระมเหสี: ฟูจิวาระ ชิเงโกะ (藤原茂子; สวรรคต ค.ศ. 1062) ธิดาในฟูจิวาระ คินนาริและบุตรีบุญธรรมของฟูจิวาระ โยชิโนบุ
พระมเหสี: มินาโมโตะ โมโตโกะ (源基子; 1047-1134) ธิดาในมินาโมโตะ โมโตฮิระ
พระมเหสี: ฟูจิวาระ อากิโกะ (藤原昭子) ธิดาในฟูจิวาระ โยริมูเนะ
นางใน: ไทระ ชิกาโกะ (平親子) ธิดาในไทระ สึนากูนิ
วัดศรีบุรีรตนาราม

วัดศรีบุรีรตนาราม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระราชเมธากร ที่ปรึกษาเจ้าคณะภาค๒ เป็นเจ้าอาวาส เป็นวัดพัฒนาตัวอย่าง ปี พ.ศ. 2534 เป็นวัดพัฒนาตัวอย่างดีเด่น ปี พ.ศ. 2535 เป็นโรงเรียนพระปริยัติธรรมแผนกบาลีประจำจังหวัดสระบุรี แห่งที่ 2 ปี พ.ศ. 2545 เป็นสำนักปฏิบัติธรรมประจำจังหวัดสระบุรี แห่งที่ 1 ปี พ.ศ. 2549 มีหลวงพ่อพุทโธ และพระแก้วมรกต และ พระศีลวิสุธิดิลก หนู อดีตเจ้าอาวาสวัดและ รองเจ้าคณะจังหวัด สระบุรี เป็นพระพุทรรูปศักดิ์สิทธิ์ประจำวัด ซึ่งเป็นศูนย์กลางความนับถือและศรัทธาของชาวพุทธในจังหวัดสระบุรี 
ที่ตั้ง.
วัดศรีบุรีรตนาราม ตั้งอยู่เลขที่ 124 ถนนพิชัยรณรงค์สงคราม ตำบลปากเพรียว อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ 10 ไร่ 2 งาน 39 ตารางวา โฉนดที่ดินเลขที่ 4852
ประวัติ.
วัดศรีบุรีรตนาราม ตั้งเมื่อ พ.ศ. 2092 นามเดิม วัดม่วงงาม สันนิษฐานสร้างก่อนกรุงเทพฯ ตั้งอยู่ปากคลองเพรียว บ้านปากเพรียว ต่อมามีคนเรียกติดปากว่า วัดปากเพรียว จนกระทั่งสมัยพระศรีสุทัสสมุนี มาจำพรรษาอยู่ที่วัด จึงเปลี่ยนชื่อวัดเป็น วัดศรีบุรีรตนาราม ได้รับพระราชทานวิสุงคามสีมา เมื่อวันที่ 22 มิถุนายน พ.ศ. 2522 เขตวิสุงคามสีมา กว้าง 21 เมตร ยาว 39 เมตร
หลิว หย่งชิง

หลิว หย่งชิง (3 ตุลาคม พ.ศ. 2483 –) เป็นอดีตสุภาพสตรีหมายเลขหนึ่งของหู จิ่นเทา อดีตเลขาธิการพรรคคอมมิวนิสต์จีนและประธานาธิบดีสาธารณรัฐประชาชนจีนคนที่ 6 
ตามบทบาทของหลิวแล้วจะทำงานบ้านเป็นหลัก แต่ก็มักจะร่วมเดินทางไปกับสามีของเธอในการเดินทางไปเยือนต่างประเทศอย่างเป็นทางการ และปรากฏตัวต่อหน้าองค์กรการกุศลและสถาบันวัฒนธรรมทั่วโลก
ประวัติ.
หลิว หย่งชิง เกิดในปี พ.ศ. 2483 ในเมืองฉงชิ่ง และเข้าศึกษาที่โรงเรียนมัธยมปาชู (巴蜀中学) เธอได้พบกับสามีของเธอที่มหาวิทยาลัยชิงหฺวา ในกรุงปักกิ่ง ต่อมาเธอเข้าทำงานในคณะกรรมการผังเมืองของปักกิ่ง เช่นเดียวกับสามีของเธอ 
ชีวิตและภูมิหลังของหลิวไม่เป็นที่รู้จักมากนักในหมู่ผู้สังเกตการณ์ชาวต่างชาติ เธอแทบไม่ได้รับความสนใจจากสาธารณชนก่อนการเป็นผู้นำของหู จิ่นเทา และตัวหูเองก็ชอบที่จะอยู่ห่างจากสายตาของสาธารณชนและมักจะหลีกเลี่ยงการเปิดเผยต่อสาธารณะในระหว่างการทำงานทางการเมืองของเขา
เอทิลีนไกลคอล

เอทิลีนไกลคอล (ชื่อ IUPAC: ethane-1,2-diol) เป็นสารประกอบอินทรีย์ที่มีสูตรเคมีคือ เป็นของเหลวไม่มีสี ไม่มีกลิ่น รสหวาน มีความเป็นพิษระดับกลาง นิยมใช้เป็นสารป้องกันน้ำแข็งตัว (antifreeze) และสารหล่อเย็น (coolant) และใช้เป็นสารตั้งต้นในอุตสาหกรรมพอลิเอสเทอร์
การผลิต.
ในปี ค.ศ. 1860 นักเคมีชาวฝรั่งเศส ชาร์ล-อาดอลฟ์ เวิตซ์เตรียมเอทิลีนไกลคอลจากปฏิกิริยาไฮเดรชันของเอทิลีนออกไซด์ ต่อมาในช่วงสงครามโลกครั้งที่หนึ่ง เยอรมนีเตรียมเอทิลีนไกลคอลจากการสังเคราะห์ 1,2-ไดคลอโรอีเทนเพื่อใช้แทนกลีเซอรอลในอุตสาหกรรมวัตถุระเบิด ในสหรัฐอเมริกา มีการเริ่มผลิตเอทิลีนไกลคอลกึ่งพาณิชย์ในปี ค.ศ. 1917 และเริ่มผลิตเชิงพาณิชย์ในปี ค.ศ. 1925 โดยโรงงานของบริษัทยูเนียนคาร์ไบด์ในเมืองเซาท์ชาร์ลสตัน รัฐเวสต์เวอร์จิเนีย 
ปัจจุบันได้จากการทำปฏิกิริยาระหว่างเอทิลีนออกไซด์และน้ำ ตามสมการ:
มีการประมาณการว่ามีการผลิตเอทิลีนไกลคอล 6.7 พันล้านกิโลกรัมต่อปี
ความเป็นพิษ.
เอทิลีนไกลคอลมีค่า LD50 สำหรับมนุษย์ (ทางปาก) เท่ากับ 786 มิลลิกรัม/กิโลกรัม อันตรายส่วนใหญ่มาจากรสชาติหวานซึ่งทำให้มนุษย์และสัตว์เข้าใจผิดได้ เมื่อรับประทานเข้าไป เอทิลีนไกลคอลจะเปลี่ยนรูปเป็นกรดออกซาลิกซึ่งเป็นพิษ ส่งผลต่อระบบประสาทส่วนกลาง หัวใจและไต จึงมีการแนะนำให้ใช้โพรพิลีนไกลคอลเป็นสารป้องกันน้ำแข็งตัวแทน เพราะรสชาติไม่ดีและเมื่อรับประทานเข้าไป จะเปลี่ยนรูปเป็นกรดแล็กติก ซึ่งเป็นสารทั่วไปที่ได้จากกระบวนการเมตาบอลิซึม
ในปี ค.ศ. 2012 ออสเตรเลีย สหราชอาณาจักรและสหรัฐอเมริกาเสนอให้มีการเติมดีนาโทเนียมเบนโซเอต สารรสขมจัดลงในสารป้องกันน้ำแข็งตัวเพื่อป้องกันการรับประทาน ในเดือนธันวาคม ปีเดียวกัน ผู้ผลิตสารป้องกันน้ำแข็งตัวในสหรัฐฯ ยอมรับในข้อเสนอดังกล่าว
จักรพรรดิซูโก

จักรพรรดิซูโก (25 พฤษภาคม ค.ศ. 1334 – 31 มกราคม ค.ศ. 1398) เป็นจักรพรรดิแห่งราชสำนักเหนือองค์ที่ 3 ในสมัยราชสำนักเหนือ-ใต้ของญี่ปุ่น นักวิชาการก่อนยุคเมจิรายงานว่า พระองค์ครองราชย์ใน ค.ศ. 1348 ถึง 1351
พระราชประวัติ.
จักรพรรดิซูโกมีพระนามเดิมว่า มาซูฮิโตะ (益仁) ก่อนที่ในภายหลังจะเปลี่ยนเป็น โอกิฮิโตะ (興仁)
พระองค์มีพระราชบิดานามว่าจักรพรรดิโคงง ส่วนจักรพรรดิโคเมียว ผู้ครองราชย์องค์ก่อนหน้า เป็นพระปิตุลาที่มีศักดิ์เป็นพระอนุชาในจักรพรรดิโคงง
เหตุการณ์ในพระชนมชีพของจักรพรรดิซูโก.
จักรพรรดิซูโกครองราชบัลลังก์ดอกเบญจมาศตั้งแต่วันที่ 18 พฤศจิกายน ค.ศ. 1348 ถึง 22 พฤศจิกายน ค.ศ. 1351
ใน ค.ศ. 1348 พระองค์ได้รับการแต่งตั้งเป็นมกุฎราชกุมาร ในปีเดียวกัน พระองค์กลายเป็นจักรพรรดิฝ่ายเหนือหลังการสละราชสมบัติของจักรพรรดิโคเมียว แม้ว่าจักรพรรดิโคงงทรงครองราชย์เป็นจักรพรรดิว่าราชการในวัด ความเป็นศัตรูระหว่างอาชิกางะ ทากาอูจิกับอาชิกางะ ทาดาโยชิเริ่มต้นขึ้น และใน ค.ศ. 1351 ทากาอูจิหันมาสวามิภักดิ์ต่อราชสำนักฝ่ายใต้ บีบบังคับให้จักรพรรดิซูโกสละราชสมบัติ โดยมีจุดประสงค์รวมสายจักรพรรดิให้เป็นหนึ่งอีกครั้ง
อย่างไรก็ตาม ความสงบสุขก็พังทลายลงในไม่ช้า และในเดือนเมษายน ค.ศ. 1352 ทางราชวงศ์ฝ่ายใต้อพยพออกจากเกียวโต โดยลักพาตัวจักรพรรดิที่เกษียณอายุราชการ (ฝ่ายเหนือ) ได้แก่ จักรพรรดิโคงงและจักรพรรดิโคเมียว รวมถึงจักรพรรดิซูโกและมกุฎราชกุมารทาดาฮิโตะไปด้วย เนื่องด้วยเหตุนี้ ทำให้ทาดาอูจิแต่งตั้งให้เจ้าชายอิยาฮิโตะ พระราชโอรสองค์ที่ 2 ของจักรพรรดิโคงง ขึ้นเป็นจักรพรรดิ (ฟูชิมิ-โนะ-มิยะองค์แรก)#เปลี่ยนทาง 
หลังเสด็จกลับเกียวโตใน ค.ศ. 1357 เจ้าชายโยชิฮิโตะ พระราชโอรสในจักรพรรดิซูโก เริ่มทรงงานกับบากูฟุเพื่อให้ได้รับการแต่งตั้งเป็นมกุฎราชกุมาร แต่ทางบากูฟุตัดสินให้พระราชโอรสของจักรพรรดิโกะ-โคงง (จักรพรรดิโกะ-เอ็นยูในอนาคต) เป็นมกุฎราชกุมารแทน
จักรพรรดิซูโกสวรรคตใน ค.ศ. 1398 แต่เมื่อ ค.ศ. 1428 30 ปีหลังการสวรรคตของจักรพรรดิซูโก ฮิโกฮิโตะ (彦仁) พระราชปนัดดาที่เป็นพระราชโอรสบุญธรรมในจักรพรรดิโชโก ขึ้นครองราชย์เป็นจักรพรรดิโกะ-ฮานาโซโนะ เป็นการเติมเต็มพระราชประสงค์ของจักรพรรดิซูโก ซูโกได้รับการประดิษฐานอยู่ที่ "ไดโกเมียวจิ โนะ มิซาซางิ" (大光明寺陵) ในเขตฟูชิมิ เกียวโต
วัดห้วยขมิ้น

วัดห้วยขมิ้น เป็นวัดในพระพุทธศาสนาเถรวาท สังกัดคณะสงฆ์มหานิกกาย ปัจจุบันมีพระครูปลัดเกียรติศักดิ์ กนฺตสีโล ดำรงตำแหน่งเจ้าอาวาส วัดห้วยขมิ้นถูกสร้างขึ้นราวปปี พ.ศ. 2348 
ที่ตั้ง.
วัดห้วยขมิ้น ตั้งอยู่เลขที่ 27 บ้านห้วยขมิ้น หมู่ที่ 9 ตำบลห้วยขมิ้น อำเภอหนองแค จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ 10 ไร่ 3 งาน 20 ตารางวา ส.ค.1 เลขที่ 1.
ประวัติ.
วัดห้วยขมิ้น ก่อตั่งขึ้นเมื่อ พ.ศ. 2348 ราวต้นกรุงรัตนโกสินทร์ ตั้งอยู่บริเวณบ้านห้วยขมิ้นมาแต่เดิม เป็นศาสนสถานที่บำเพ็ญบุญกุศลฃองชาวบ้านห้วยขมิ้นและหมู่บ้านใกล้เคียง วัดห้วยขมิ้นได้รับพระราชทานวิสุงคามสีมา เมื่อวันที่ 23 ธันวาคม พ.ศ. 2511 เขตวิสุงคามสีมา กว้าง 30 เมตร ยาว 40 เมตร
การบริหารและการปกครอง.
มีเจ้าอาวาสเท่าที่ทราบนาม คือ
เปี่ยมวิไล เล่าเปี่ยม

เรือตรีหญิง เปี่ยมวิไล เล่าเปี่ยม (ชื่อเล่น: แสบ; เกิด: 20 ตุลาคม พ.ศ. 2526 ที่อำเภอคลองลาน จังหวัดกำแพงเพชร) เป็นนักมวยสากลสมัครเล่นหญิงทีมชาติไทย เป็นนักมวยหญิงรายแรกของไทยที่สร้างประวัติศาสตร์ได้เข้าแข่งขันในกีฬาโอลิมปิก
เป็นเจ้าของเหรียญทองซีเกมส์ 4 สมัย ตั้งแต่ซีเกมส์ 2007 ที่จังหวัดนครราชสีมา, ซีเกมส์ 2009 ที่นครหลวงเวียงจันทน์, ซีเกมส์ 2011 ที่ประเทศอินโดนีเซีย, ซีเกมส์ 2013 ที่ประเทศพม่า
รวมถึงเหรียญทองเอเชียนอินดอร์เกมส์ 2009 ที่ประเทศเวียดนาม และเหรียญทองชิงแชมป์เอเชีย 2015 ที่ประเทศจีน
ได้เข้าแข่งขันโอลิมปิกในโอลิมปิก 2016 ที่นครรีโอเดจาเนโร ประเทศบราซิล ด้วยการเอาชนะซันดรา ดราบิก นักมวยชาวโปแลนด์ไป 2-1 เสียง ในการแข่งขันรอบ 8 คนสุดท้าย รายการมวยหญิงชิงแชมป์โลก 2016 ที่กรุงอัสตานา ประเทศคาซัคสถาน ในปลายเดือนพฤษภาคม ปีเดียวกัน
ในกีฬาโอลิมปิก 2016 เปี่ยมวิไลชกเป็นคนสุดท้ายของทีมมวยสากลสมัครเล่นทีมชาติไทย โดยชกในรุ่นฟลายเวต (ไม่เกิน 51 กิโลกรัม) ได้ผ่านในรอบแรกจากการจับสลาก ในรอบที่สองหรือรอบ 8 คนสุดท้าย หากสามารถเอาชนะได้ในรอบนี้ได้จะคว้าเหรียญทองแดงเป็นอย่างน้อย แต่เปี่ยมวิไลที่ขึ้นชกในมุมแดงเป็นฝ่ายแพ้ต่อบิกโตเรีย บาเลนเซีย นักมวยชาวโคลอมเบียไปอย่างเอกฉันท์ 0-3 เสียง ด้วยคะแนน 37-39, 37-39 และ 36-40 ซึ่งทำให้สมาคมมวยสากลสมัครเล่นแห่งประเทศไทยเป็นครั้งแรกในรอบ 40 ปี ที่ไม่ได้เหรียญรางวัลใด ๆ จากการแข่งขันโอลิมปิกเลย นับตั้งแต่ได้เหรียญแรกเป็นเหรียญทองแดงจากพเยาว์ พูนธรัตน์ ในโอลิมปิก 1976 ที่เมืองมอนทรีออล ประเทศแคนาดา
นอกจากนี้แล้ว เปี่ยมวิไลยังรับราชการในกองทัพเรือ สังกัดกรมสวัสดิการทหารเรือ เป็นอาสาสมัครทหารพรานหญิง (อส.ทพ.หญิง) ปัจจุบันมียศทางทหารเรือเป็น "เรือตรีหญิง"
อาชิกางะ โยชิตาเนะ

อาชิกางะ โยชิตาเนะ (9 กันยายน ค.ศ. 1466 - 23 พฤษภาคม ค.ศ. 1523) เป็นโชกุนคนที่ 10 แห่งรัฐบาลโชกุนอาชิกางะ ดำรงตำแหน่งสมัยที่ 1 ระหว่างปี ค.ศ. 1490 - 1493 และสมัยที่ 2 ระหว่างปี ค.ศ. 1508 - 1522 ในยุคมูโรมาจิของญี่ปุ่น
ประวัติ.
อะชิกะงะ โยะชิตะเนะเป็นบุตรชายของ อาชิกางะ โยะชิมิ เป็นหลานชายของ อาชิกางะ โยชิโนริ โชกุนคนที่ 6 
ในวัยเด็กโยะชิตะเนะมีชื่อว่า โยชิกิ บางทีก็เรียก โยชิมูระ หรือ โยชิซาดะ
เหตุการณ์ในสมัยของโชกุนโยะชิตะเนะ.
สืบเนื่องจากโชกุนคนก่อนคือ โยชิฮิซะ อสัญกรรมโดยไร้ทายาทสืบทอดตำแหน่งโยชิกิผู้เป็นน้องชายบุญธรรมจึงขึ้นดำรงตำแหน่งโชกุนสืบต่อมา
แบดบอยส์ คู่หูขวางนรก 2

แบดบอยส์ คู่หูขวางนรก 2  เป็นภาพยนตร์แอคชั่น-คอเมดี้ ที่ออกฉายในปี พ.ศ. 2546 กำกับโดยไมเคิล เบย์ เป็นภาคต่อจากภาพยนตร์เรื่อง "แบดบอยส์ คู่หูขวางนรก" ที่ออกฉายในปี พ.ศ. 2538 นำแสดงโดย วิลล์ สมิธ และมาร์ติน ลอว์เรนซ์ และสำหรับเสียงภาษาไทยให้เสียงโดยทีมพากย์พันธมิตร
เนื้อเรื่องย่อ.
เมื่อสองตำรวจจอมระห่ำของไมอามี่ ไมก์ เลาว์รี่ (วิลล์ สมิธ) และ มาร์คัส เบอร์เน็ตต์ (มาร์ติน ลอว์เรนซ์) กลายเป็นส่วนหนึ่ง ของหน่วยงานสุดไฮเทค ที่ได้รับมอบหมายให้สกัดกั้น การไหลเข้ามาของยาเสพติดสู่ไมอามี่ พวกเขาเปิดโปงแผนการที่ชั่วร้าย ที่เกี่ยวพันกับเจ้าพ่อค้ายาสุดอำมหิต จอห์นนี่ ทาเปีย (จอร์ดี้ มอลล่า) ที่ตั้งใจจะขยายอาณาจักรของเขา และควบคุมธุรกิจการค้ายาทั้งหมดของเมือง และฆ่าทุกคนที่เข้ามาขวางทาง และสิ่งที่ทำให้เหตุการณ์เลวร้ายมากขึ้น ก็คือ ซิด (แกเบรียล ยูเนี่ยน) น้องสาวคนสวยของมาร์คัส ซึ่งเป็นเจ้าหน้าที่หน่วยปราบปรามยาเสพติด เกิดพบปัญหา ที่ทำให้สองฮีโร่ของเราต้องลุยกัน จนเกือบจะเกินขอบเขตของกฎหมาย ภารกิจยิ่งยุ่งยากมากขึ้น เมื่อไมก์และซิดเริ่มเกิดปิ๊งกัน ทำให้พี่ชายที่หวงน้องสาวต้องคอยเฝ้าระวัง แต่มาร์คัสและไมก์ ต้องเอาชนะความแตกต่างของพวกเขา เพื่อเอาชนะทาเปีย และเมื่อการแฝงตัวของซิดเริ่มเสี่ยงอันตราย สองหนุ่มแบ็ดบอยของเรา จึงต้องไปช่วยเหลือเธอ
ภาคต่อ.
ภาคต่อของ "แบดบอยส์ คู่หูขวางนรก 2" มีการพัฒนาตั้งแต่ พ.ศ. 2554 และเดิมโซนี่พิคเจอร์สเอ็นเตอร์เทนเมนต์ประกาศวันฉายคือวันที่ 17 กุมภาพันธ์ พ.ศ. 2560 ก่อนจะเลื่อนไปเป็นวันที่ 12 มกราคม พ.ศ. 2561 พร้อมทั้งประกาศชื่อภาพยนตร์คือ "คู่หูตลอดกาล ขวางทางนรก" (Bad Boys for Life) แต่ต่อมาเดือนสิงหาคม พ.ศ. 2560 โซนีถอด "คู่หูตลอดกาล ขวางทางนรก" ออกจากตารางวันฉาย และมาร์ติน ลอว์เรนซ์ หนึ่งในนักแสดงนำกล่าวว่าภาพยนตร์ภาคต่อนี้อาจจะไม่เกิดขึ้น อย่างไรก็ตาม ในเดือนกุมภาพันธ์ พ.ศ. 2561 มีการประกาศว่า "คู่หูตลอดกาล ขวางทางนรก" จะกำกับโดยอะดิล เอล อาบีและบิลัล ฟัลลาห์ และจะได้วิลล์ สมิธและมาร์ติน ลอว์เรนซ์กลับมารับบทเดิม โดยจะออกฉายในวันที่ 17 มกราคม พ.ศ. 2563 ต่อมาในวันที่ 4 กันยายน พ.ศ. 2562 มีการเผยแพร่ตัวอย่างภาพยนตร์
สินธุ์เพชร กรวยทอง

สินธุ์เพชร กรวยทอง เป็นนักยกน้ำหนักชาวไทย เจ้าของเหรียญทองแดงจากการแข่งขันโอลิมปิก 2016 ที่ประเทศบราซิล
ประวัติ.
สินธุ์เพชร กรวยทอง ชื่อเล่น ดุ่ย เกิดเมื่อวันที่ 22 สิงหาคม พ.ศ. 2538 ที่บ้านโพนม่วง ตำบลไพลขลา อำเภอชุมพลบุรี จังหวัดสุรินทร์ เป็นชาว จังหวัดสุรินทร์ โดยกำเนิด (อายุ ปี) เจ้าของเหรียญทองแดงจากการแข่งขันโอลิมปิกฤดูร้อน 2016 ที่ กรุงรีโอเดจาเนโร ประเทศบราซิล ปัจจุบันลงแข่งขันในรุ่น 56 กิโลกรัม
มังกรไท้เก๊ก คนไม่ยอมคน

มังกรไท้เก๊ก คนไม่ยอมคน  ภาพยนตร์กังฟูสัญชาติจีน นำแสดงโดย หลี่ เหลียนเจี๋ย,มิเชล โหย่ว, เฉิน เสี่ยวโหว กำกับโดย หยวน หวูปิง มีภาค 2 ต่อจากนี้คือ มังกรไท้เก๊ก 2 จอมคนไม่ยอมคน
เนื้อเรื่องย่อ.
จินเป่า(หลี่ เหลียนเจี๋ย) และเทียนเป่า(เฉิน เสี่ยวโหว) เพื่อนรักศิษย์สำนักเดียวกัน ที่ช่วยเหลือกันมาตลอดแต่แล้วการอยากเป็นใหญ่ของเทียนเป่า ทำให้เขาต้องหักหลังจินเป่า โดยหลอกใช้งานฆ่าหลิวกงกงสุดท้ายเมื่อจินเป่ารู้ความจริงจนเกิดความจำเสื่อม และกลับมาฝึกวรยุทธ์ท่ามวยที่มีชื่อว่า ไท้เก๊ก เพื่อการแก้แค้น
การออกแบบอย่างชาญฉลาด

การออกแบบอย่างชาญฉลาด  เป็นข้อโต้เถียงเชิงวิทยาศาสตร์เทียมสำหรับการมีอยู่ของพระเป็นเจ้า แจกแจงโดยผู้เสนอความว่า "ทฤษฎีทางวิทยาศาสตร์อิงบนหลักฐานเกี่ยวกับที่มาของชีวิต" ผู้เสนออ้างว่า "ลักษณะจำเพาะของเอกภพและสิ่งมีชีวิตนั้นสามารถถูกอธิบายได้ดีที่สุดด้วยต้นเหตุทรงปัญญา มิใช่กระบวนการทางอ้อมอย่างการคัดเลือกโดยธรรมชาติ" การออกแบบอย่างชาญฉลาดคือรูปแบบหนึ่งของรังสรรค์นิยมที่ขาดการสนับสนุนเชิงประจักษ์และเสนอสมมติฐานที่ตรวจสอบไม่ได้ จึงไม่เป็นวิทยาศาสตร์ ผู้นำการเสนอข้อโต้เถียงนี้เกี่ยวโยงกับ"ดิสกัฟเวอรีอินสติทิวต์" กลุ่มผู้เชี่ยวชาญคริสเตียนและเป็นอนุรักษ์นิยมในสหรัฐ
แม้วลี"การออกแบบอย่างชาญฉลาด" ("intelligent design)" ถูกพบในอภิปรายทางเทววิทยาเกี่ยวกับข้อโต้เถียงจากการออกแบบในยุคก่อนหน้า การใช้งานวลีในการเผยแพร่งานทางวิชาการครั้งแรกคือ"ออฟแพนดาส์แอนด์พีเพิล" "(Of Pandas and People)" ซึ่งเป็นตำราเรียนใช้สำหรับวิชาชีววิทยาในระดับมัธยมปลาย เผยแพร่ใน ค.ศ. 1989 วลีดังกล่าวถูกแทนที่ในร่างของตำรา ซึ่งทับแทนจุดเกี่ยวโยงถึงวิทยาศาสตร์เชิงรังสรรค์นิยม (creation science) และรังสรรค์นิยมภายหลังคำตัดสินโดยศาลสูงสุดแห่งสหรัฐใน"คดีเอเวิร์ดส์กับแอควิลเลิร์ด"ใน ค.ศ. 1987 ซึ่งสั่งห้ามการสอนวิทยาศาสตร์เชิงรังสรรค์นิยมในโรงเรียนรัฐบาลบนฐานของรัฐธรรมนูญ ตั้งแต่กลางคริสตทศวรรษ 1990 การเคลื่อนไหวของกลุ่มผู้สนับสนุนการออกแบบอย่างชาญฉลาด (The intelligent design movement, IDM) ซึ่งสนับสนุนโดย"ดิสกัฟเวอรีอินสติทิวต์" สนับสนุนให้เพิ่มการออกแบบอย่างชาญฉลาดในหลักสูตรชีววิทยาของโรงเรียนรัฐบาลในสหรัฐ ซึ่งนำมาสู่"คดีคิตซ์มิลเลอร์กับเขตพื้นที่การศึกษาโดเวอร์"ใน ค.ศ. 2005 ซึ่งตัดสินว่าการออกแบบอย่างชาญฉลาดนั้นไม่เป็นวิทยาศาสตร์ โดยที่ "ไม่สามารถแยกจากรังสรรค์นิยม จึงเป็นศาสนา" และการสนับสนุนโดยเขตพื้นที่การศึกษาโดเวอร์ ซึ่งขัดต่อการแก้ไขเพิ่มเติมรัฐธรรมนูญสหรัฐครั้งที่ 1
การออกแบบอย่างชาญฉลาดเสนอข้อโต้เถียงหลักต่อคำอธิบายโดยวิวัฒนาการ 2 ประการคือการความซับซ้อนที่ลดทอนไม่ได้ (irreducible complexity) และ ความซับซ้อนโดยเฉพาะ (specified complexity) กล่าวว่าลักษณะและข้อมูลทางชีววิทยาในสิ่งมีชีวิตนั้นซับซ้อน จนไม่สามารถเป็นผลจากการคัดเลือกโดยธรรมชาติได้ ซึ่งการตรวจสอบทางวิทยาศาสตร์โดยละเอียดได้หักล้างหลายคำกล่าวอ้างที่ว่าคำอธิบายทางวิวัฒนาการนั้นเป็นไม่เป็นไม่ได้
การออกแบบอย่างชาญฉลาดพยายามท้าทายธรรมชาตินิยมเชิงกระบวนการซึ่งเป็นแก่นของวิทยาศาสตร์สมัยใหม่ ขณะที่ผู้เสนอยอมรับว่ายังไม่สามารถคิดทฤษฎีทางวิทยาศาสตร์ได้ การออกแบบอย่างชาญฉลาดมีลักษณะที่ให้ค่าฝั่งรังสรรค์นิยม โดยให้แนวเทียบระหว่างระบบธรรมชาติและสิ่งรังสรรค์โดยมนุษย์ ซึ่งเป็นข้อโต้เถียงเชิงเทววิทยารูปแบบหนึ่งสำหรับการมีอยู่ของพระเป็นเจ้า ผู้เสนอข้อโต้เถียงจึงสรุปด้วยแนวเทียบว่าลักษณะที่มีความซับซ้อนแสดงซึ่งหลักฐานของการมีผู้สร้าง การวิพากษ์ต่อการออกแบบอย่างชาญฉลาดส่อว่าข้อโต้เถียงดังกล่าวนั้นเป็นทวิบถเท็จซึ่งคือเหตุผลวิบัติในข้อความเสนอที่ระบุว่าหากพบว่าวิวัฒนาการเป็นเท็จ จะเป็นหลักฐานของการมีผู้สร้าง
รัฐประหารตัวเอง

รัฐประหารตัวเอง  เป็นรัฐประหารแบบหนึ่งซึ่งผู้นำประเทศ แม้เข้าสู่อำนาจโดยชอบ กลับหันไปใช้วิถีทางอันมิชอบเพื่อให้ได้มาซึ่งอำนาจพิเศษที่ไม่อาจมีได้ในสถานการณ์ปรกติ เป็นต้นว่า ยกเลิกรัฐธรรมนูญ แล้วอ้างอำนาจเผด็จการ
วัคซีนป้องกันโรคไข้สมองอักเสบเจอี

วัคซีนป้องกันโรคไข้สมองอักเสบเจอี เป็นวัคซีนป้องกันการเกิดโรคไข้สมองอักเสบจากเชื้อไวรัส Japanese Encephalitis;JE มีประสิทธิภาพสูงกว่าร้อยละ 90 อย่างไรก็ตาม ระยะเวลาในการคุ้มโรคนั้นยังไม่มีหลักฐานชัดเจน แต่พบว่าประสิทธิภาพจะลดลงเมื่อเวลาผ่านไป การให้วัคซีนสามารถให้ทางการฉีดเข้ากล้ามเนื้อ หรือฉีดเข้าใต้ผิวหนัง
มีการแนะนำให้ฉีดวัคซีนในประเทศที่มีปัญหาการติดต่อของเชื้อไวรัส JE โดยอาจให้ 1-2 ครั้ง แล้วแต่รุ่นของวัคซีน โดยทั่วไปแล้วในพื้นที่ที่พบโรคได้บ่อยอาจไม่จำเป็นต้องเพิ่มจำนวนครั้งของการให้วัคซีน สำหรับผู้ป่วย HIV/AIDS หรือหญิงตั้งครรภ์นั้น แนะนำให้ให้วัคซีนชนิดเชื้อตาย นอกจากนั้น ยังแนะนำการให้วัคซีนแก่ผู้เดินทางที่กำลังจะเดินทางไปพื้นที่เสี่ยง โดยเฉพาะอย่างยิ่งถ้ามีกิจกรรมนอกสถานที่ 
วัคซีนป้องกันโรคไข้สมองอักเสบเจอี เป็นวัคซีนที่ค่อนข้างปลอดภัย อาจมีการการปวด หรือแดงบริเวณที่ฉีดได้บ้าง ปัจจุบันมีวัคซีน 3 ชนิด คือ วัคซีนที่ผลิดจาก recombinant DNA, วัคซีนชนิดเชื้อเป็น และวัคซีนชนิดเชื้อตาย 
วัคซีนป้องกันโรคไข้สมองอักเสบเจอี เริ่มใช้เป็นครั้งแรกในช่วงปี 1930 เป็นวัคซีนที่องค์การอนามัยโลกประกาศให้เป็นยาพื้นฐานที่จำเป็นในระบบสาธารณสุข ในประเทศสหรัฐอเมริกา ค่าใช้จายของการได้รับวัคซีนต่อครั้งอยู่ที่ประมาณ 100-200 เหรียญสหรัฐฯ
วัคซีนป้องกันโรคติดเชื้อนิวโมคอคคัส

วัคซีนป้องกันโรคติดเชื้อนิวโมคอคคัส (Pneumococcal vaccines)เป็น vaccines ป้องกันการติดเชื้อต่อแบคทีเรีย "Streptococcus pneumoniae" สามารถป้องกันบางกรณีของ โรคปอดบวม, เยื่อหุ้มสมองอักเสบและภาวะติดเชื้อในกระแสเลือด  วัคซีนมีสองประเภทได้แก่ : conjugate vaccines และ polysaccharide vaccines ทั้งสองชนิดสามารถให้ได้โดยการฉีดเข้ากล้ามเนื้อ หรือฉีดเข้าใต้ผิวหนัง .
องค์การอนามัยโลกแนะนำวัคซีนชนิด conjugate เป็นวัคซีนพื้นฐานในเด็ก  รวมทั้งเด็กที่ติด HIV/AIDS  แนะนำให้ให้วัคซีน 3-4 ครั้ง ซึ่งจะทำให้ประสิทธิภาพของวัคซีนอยู่ระหว่างร้อยละ 71-93 วัคซีนชนิด polysaccharide vaccines มีประสิทธิภาพดีในผู้ใหญ่ แต่ไม่มีประสิทธิภาพในเด็กอายุน้อยกว่า2 ปีหรือเด็กที่มีภาวะภูมิคุ้มกันบกพร่อง
โดยทั่วไปวัคซีนมีความปลอดภัย ในเด็กที่ได้รับวัคซีนชนิด conjugate อาจมีร้อยละ 10 ที่มีอาการแดงบริเวณที่ฉีด มีไข้ หรือมีการนอนหลับผิดปกติ,อาการภูมิแพ้รุนแรงพบได้น้อยมาก
วัคซีน pneumococcal ถูกพัฒนาขึ้นในช่วงปี 1980s  องค์การอนามัยโลกประกาศให้เป็นยาพื้นฐานที่จำเป็นในระบบสาธารณสุข  ในปี 2014 ราคาขายส่งอยู่ที่ประมาณ 17 เหรียญสหรัฐฯต่อครั้งการฉีด 2014  ในสหรัฐอเมริกาจะมีค่าใช้จ่ายต่อครั้งประมาณ 100-200 เหรียญสหรัฐอเมริกา
จักรพรรดิโชเก

จักรพรรดิโชเก (ค.ศ. 1343 – 27 สิงหาคม ค.ศ. 1394) เป็นจักรพรรดิแห่งญี่ปุ่นองค์ที่ 98 ตามประเพณีการสืบราชสันตติวงศ์ ครองราชบัลลังก์ตั้งแต่ปี ค.ศ. 1368 ก่อนสละราชบัลลังก์ในปี ค.ศ. 1383 พระองค์มีพระนามเดิมว่า เจ้าชายยูตะนาริ (寛成親王)
จักรพรรดิโชเกครอง ราชบัลลังก์ดอกเบญจมาศ ระหว่างปี ค.ศ. 1368 - ค.ศ. 1383 โดยเป็นสมาชิกจาก ราชสำนักใต้ แห่ง ยุคราชสำนักเหนือ-ใต้
ราชตระกูล.
พระราชบิดาของพระองค์คือจักรพรรดิโกะ-มูรากามิ และพระมารดาของพระองค์อาจเป็นคากิมง-อิง
พระราชประวัติ.
วันที่ 29 มีนาคม ค.ศ. 1368 ("โชเฮปีที่ 23 วันที่ 11 เดือน 3") ภายหลังการสวรรคตของจักรพรรดิโกะ-มูรากามิ พระองค์ได้สืบราชบัลลังก์ในบ้านของหัวหน้านักบวชที่ศาลเจ้าซูมิโยชิ ในเขตซูมิโยชิ โอซากะ ที่ราชสำนักภาคใต้ได้ใช้เป็นเมืองหลวง อย่างไรก็ตาม เนื่องจากอิทธิพลของราชสำนักใต้กำลังลดลง การสืบราชบัลลังก์ของพระองค์จึงยังคงมีข้อสงสัยอยู่บ้างจนถึงยุคไทโช ในปี ค.ศ. 1926 ซึ่งตรงกับปลายรัชสมัยของจักรพรรดิไทโช การสืบราชบัลลังก์ของจักรพรรดิโชเกจึงได้รับการยอมรับอย่างเป็นทางการและถูกสอดแทรกเข้าไปอยู่ในสายราชสกุลหลัก
จักรพรรดิโชเกยืนกรานตลอดรัชสมัยของพระองค์ในการต่อสู้กับราชสำนักเหนือ แต่มันก็สายเกินไปแล้ว ในปี 1383 หรือ 1384 พระองค์สละราชบัลลังก์ให้จักรพรรดิโกะ-คาเมยามะ พระอนุชาของพระองค์
หลังจากการรวมกันอีกครั้งของราชสำนักคู่อริ พระองค์ก็เสด็จกลับไปยังโยชิโนะ ที่ซึ่งพระองค์สวรรคตเมื่อวันที่ 27 สิงหาคม ค.ศ. 1394 ดวงพระวิญญาณของจักรพรรดิโชเกได้รับการสักการะที่ศาลเจ้าชิโชในโทสึงาวะ
ประทีป กีรติเรขา

นายกองเอก ประทีป กีรติเรขา (เกิด 14 มกราคม พ.ศ. 2501) เป็นอดีตรองเลขาธิการนายกรัฐมนตรีฝ่ายการเมือง เคยเป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และหัวหน้าสำนักงานเลขาธิการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) 
อดีตอธิบดีกรมที่ดิน, อดีตรองปลัดกระทรวงมหาดไทย, อดีตผู้ว่าราชการจังหวัดอุบลราชธานี และอดีตผู้ว่าราชการจังหวัดศรีสะเกษ
ประวัติ.
นายประทีป กีรติเรขา เกิดเมื่อวันที่ 14 มกราคม พ.ศ. 2501 ที่ตำบลตะคุ อำเภอปักธงชัย จังหวัดนครราชสีมา เป็นบุตรชายคนโตจากพี่น้องทั้งหมดสี่คน 
ด้านชีวิตครอบครัว สมรสกับนางศิรดา กีรติเรขา
การศึกษา.
นายประทีปจบการศึกษาระดับมัธยมจากโรงเรียนสวนกุหลาบวิทยาลัย ระดับปริญญาตรีจาก คณะรัฐศาสตร์ มหาวิทยาลัยรามคำแหง (สิงห์ทอง), นิติศาสตร์ มสธ. และ สถาบันบัณฑิตพัฒนบริหารศาสตร์ หรือ นิด้า รวมทั้ง วิทยาลัยป้องกันราชอาณาจักร
รับราชการ.
นายประทีป รับราชการในสังกัดกระทรวงมหาดไทย จนกระทั่งได้รับแต่งตั้งเป็นนายอำเภอเมืองศรีสะเกษ ต่อมาได้รับแต่งตั้งเป็นผู้อำนวยการสำนักกฎหมาย สำนักปลัดกระทรวงมหาดไทย และเป็นรองผู้ว่าราชการจังหวัดปัตตานี เป็นรองอธิบดี กรมป้องกันและบรรเทาสาธารณภัย จนกระทั่ง คณะรัฐมนตรี ได้มีมติเมื่อวันที่ 27 ธันวาคม พ.ศ. 2554 แต่งตั้งให้ดำรงตำแหน่งผู้ว่าราชการจังหวัดศรีสะเกษแทนนายสมศักดิ์ สุวรรณสุจริต โดยได้มีพระบรมราชโองการโปรดเกล้าฯ แต่งตั้งเมื่อวันที่ 13 มกราคม พ.ศ. 2555 
หลังจากดำรงตำแหน่งผู้ว่าราชการจังหวัดศรีสะเกษได้ 3 ปี นายประทีปก็ได้ย้ายไปดำรงตำแหน่งผู้ว่าราชการจังหวัดอุบลราชธานีแทนนายเสริม ไชยณรงค์ตามมติคณะรัฐมนตรีเมื่อวันที่ 27 มกราคม พ.ศ. 2558 โดยได้มีพระบรมราชโองการโปรดเกล้าฯ แต่งตั้งเมื่อวันที่ 11 กุมภาพันธ์ พ.ศ. 2558 
ในวันที่ 21 กรกฎาคม พ.ศ. 2558 คณะรัฐมนตรีมีมติแต่งตั้งให้นายประทีปมาดำรงตำแหน่งรองปลัดกระทรวงมหาดไทย โดยมีพระบรมราชโองการโปรดเกล้าฯ แต่งตั้งเมื่อวันที่ 18 สิงหาคม พ.ศ. 2558 โดยมีผลเมื่อวันที่ 1 ตุลาคม พ.ศ. 2558
ต่อมาในวันที่ 16 สิงหาคม พ.ศ. 2559 คณะรัฐมนตรีได้มีมติแต่งตั้งให้นายประทีปดำรงตำแหน่งอธิบดีกรมที่ดิน แทนนายอภินันท์ ซื่อธานุวงศ์ที่เกษียณอายุราชการ โดยมีผลในวันที่ 1 ตุลาคม พ.ศ. 2559 และมีพระบรมราชโองการโปรดเกล้าฯ แต่งตั้งเมื่อวันที่ 12 กันยายน พ.ศ. 2559 
การเมือง.
ในเดือนกรกฎาคม พ.ศ. 2562 นายประทีป กีรติเรขา ได้รับแต่งตั้งให้ดำรงตำแหน่งรองเลขาธิการนายกรัฐมนตรี (ฝ่ายการเมือง) ในรัฐบาลพลเอก ประยุทธ์ จันทร์โอชา และเป็นเลขานุการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)
นายประทีป มีบทาทสำคัญในการรับเรื่องราวร้องทุกข์ร้องเรียนต่างๆ แทนนายกรัฐมนตรี
ในปี 2564 นายประทีป ได้รับแต่งตั้งเป็นเลขานุการคณะทำงานพิจารณาจัดหาวัคซีนป้องกันโรคติดเชื้อไวรัสโคโรนา 2019
วัดเจริญธรรม (จังหวัดสระบุรี)

วัดเจริญธรรม ตั้งเมื่อ พ.ศ. 2502 ได้รับพระราชทานวิสุงคามสีมา เมื่อวันที่ 22 กุมภาพันธ์ พ.ศ. 2503 เขตวิสุงคามสีมา กว้าง 30 เมตร ยาว 60 เมตร
วัดเจริญธรรม ตั้งอยู่เลขที่ 35 บ้านเจริญธรรม ถนนประชาสรรค์ หมู่ที่ 5 ตำบลเจริญธรรม อำเภอวิหารแดง จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 8 ไร่ 1 งาน 90 ตารางวา โฉนดที่ดินเลขที่ 21455 ทิศตะวันตกจดถนนประชาสรรค์
อาคารเสนาสนะและปูชนียวัตถุ.
ภายในวัดมีเสนาสนะที่สำคัญ เช่น อุโบสถ กว้าง 30 เมตร ยาว 60 เมตร สร้างเมื่อ พ.ศ. 2503 เป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 40 เมตร สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทยชั้นเดียว หอสวดมนต์ กว้าง 8 เมตร ยาว 40 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก กุฏิสงฆ์ จำนวน 2 หลัง เป็นอาคารไม้ 1 หลัง ครึ่งตึกครึ่งไม้ 1 หลัง วิหาร กว้าง 6 เมตร ยาว 12 เมตร เป็นอาคารคอนกรีตเสริมเหล็ก สร้างเมื่อ พ.ศ. 2545 ศาลาอเนกประสงค์ กว้าง 13 เมตร ยาว 30 เมตร สร้างเมื่อ พ.ศ. 2535
ส่วนปูชนียวัตถุ ที่สำคัญได้แก่ พระประธานประจำอุโบสถ ปางสมาธิ หน้าตักกว้าง 49 นิ้ว สูง 59 นิ้ว สร้างเมื่อ พ.ศ. 2503 พระประธานประจำศาลาการเปรียญ ปางประทานพร หน้าตักกว้าง 49 น้ว สูง 59 น้ว สร้างเมื่อ พ.ศ. 2536 และหลวงพ่อพุทธนฤมิตร สมัยอยุธยาตอนปลาย ประดิษฐานที่วิหาร
การบริหารและการปกครอง.
ลำดับเจ้าอาวาส
ระบำไฟ

ระบำไฟ เป็นละครโทรทัศน์แนวดราม่า จากบทประพันธ์ของ ม.มธุการี โดยนำมาสร้างเป็นละครโทรทัศน์มาแล้ว 2 ครั้ง 
ครั้งแรกเมื่อปี พ.ศ. 2531 โดย กัญชลิกา สิมะเสถียร บทโทรทัศน์ สุประวัติ ปัทมสูต กำกับการแสดงโดย สุประวัติ ปัทมสูต นำแสดงโดย นพพล โกมารชุน, หทัยรัตน์ อมตวณิชย์, ตฤณ เศรษฐโชค , แสงระวี อัศวรักษ์ ออกอากาศทุกจันทร์-วันพฤหัสบดี เวลา 20.40 - 22.00 น. ทางช่อง 3 
ครั้งที่ 2 ในปี พ.ศ. 2560 สร้างโดย บริษัท ดีคืนดีวัน จำกัด บทโทรทัศน์ สติมา กำกับการแสดงโดย จาริวัฒน์ อุปการไชยพัฒน์ นำแสดงโดย ธนา สุทธิกมล, รัชวิน วงศ์วิริยะ, รัฐศาสตร์ กรสูต , กานต์พิศชา เกตุมณี ออกอากาศทุกพุธ-พฤหัสบดี เวลา 09.00 / 19.50 น. ทางช่อง 8 
14 กันยายน พ.ศ. 2559 - 12 ตุลาคม พ.ศ. 2559 (งดออกอากาศตั้งแต่วันที่ 13 ตุลาคม พ.ศ. 2559 - 10 พฤศจิกายน พ.ศ. 2560) เริ่มออกอากาศใหม่ ทุกวันจันทร์-อังคาร ตั้งแต่วันที่ 16 มกราคม พ.ศ. 2560 - 7 มีนาคม พ.ศ. 2560 เวลา 09.00 / 20.05 น.
เรื่องย่อ.
ระหว่างเที่ยวญี่ปุ่น ตรีประดับ พยส และเทศราช ได้มีโอกาสรู้จักพัดชา สาวน้อยคนไทยลูกบุญธรรมของหญิงเจ้าของร้านราเมนชาวญี่ปุ่นและพ่อบุญธรรมชาวต่างชาติ พัดชาผู้เฝ้ารอความหวัง และความสุข แต่แล้วระบำชีวิตเต้นผิดจังหวะ ทำให้ทุกอย่างเปลี่ยนไป เช่นเดียวกับชะตาความรักของตรีประดับ เทศราช และพยสที่เปลี่ยนไปตั้งแต่รู้จักกับพัดชา 
การตอบรับ.
เรตติ้ง.
การตอบรับของละครเรื่องนี้ทั้งหมด 18 ตอน ตอนที่ได้ออกอากาศไป (เมื่อวันที่ 14 กันยายน พ.ศ. 2559 - 7 มีนาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.91
เรตติ้ง.
การตอบรับของละครเรื่องนี้ทั้งหมด 9 ตอน ตอนที่ได้ออกอากาศไป (เมื่อวันที่ 16 มกราคม พ.ศ. 2560 - 13 กุมภาพันธ์ พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.91
ข้อมูลการออกอากาศ.
วันที่ 14 กันยายน 2559 - 13 ตุลาคม 2559 (งดออกอากาศตั้งแต่วันที่ 14 ตุลาคม) เริ่มออกอากาศใหม่ ทุกวันจันทร์-อังคาร เริ่มวันที่ 16 มกราคม 2560 - 7 มีนาคม 2560 ต่อจาก
ละคร กระถินริมรั้ว
แม่ของแผ่นดิน

แม่ของแผ่นดิน เป็นชุดนวนิยายรักประเภทโรแมนติก ประพันธ์โดย นภาสรร, แพรณัฐ และ ฐิญาดา ซึ่งนวนิยายชุดแม่ของแผ่นดินประกอบไปด้วยหนังสือ 3 เล่ม คือ ประทีปรักแห่งใจ แสงเทียน ร้อยป่าไว้ด้วยรัก โดยนวนิยายชุดแม่ของแผ่นดินนั้นได้ถูกตีพิมพ์ครั้งแรกเมื่อ พ.ศ. 2557 โดยสำนักพิมพ์มายดรีม โดยแรงบันดาลใจของนวนิยายชุดนี้คือพระอัจฉริยภาพ การนำโครงการในพระราชดำริ แนวพระราชดำริของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ในปี พ.ศ. 2559 นวนิยายชุด "แม่ของแผ่นดิน" นั้นสร้างเป็นละครเนื่องในโอกาสพระราชพิธีมหามงคลเฉลิมพระชนมพรรษา ๗ รอบ ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผลิตโดย บริษัท ฟีล กู๊ด เอ็นเทอร์เทนเม้นท์ จำกัด , บริษัท เมคเกอร์ เค จำกัด และ บริษัท กู๊ด ฟีลลิ่ง จำกัด
ที่มาของเรื่อง.
นวนิยายชุด "แม่ของแผ่นดิน" นั้นเป็นโครงการที่สำนักพิมพ์มายดรีมสร้างขึ้นเพื่อนำเสนอเกี่ยวกับพระอัจฉริยภาพของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยแรงบันดาลใจของนักเขียนแต่ละเรื่องนั้นก็คือพระราชกรณียกิจ และพระอัจฉริยภาพต่างๆมากมายของพระองค์มาเป็นเนื้อเรื่องหลักของนวนิยายชุดนี้ และนวนิยายชุดนี้ได้ถูกนำทำเป็นละครโทรทัศน์ ซึ่งออกอากาศทางสถานีวิทยุโทรทัศน์ไทยทีวีสีช่อง 3 ปลายปี พ.ศ. 2559
ละครโทรทัศน์.
ละครชุด แม่ของแผ่นดิน ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ฟีล กู๊ด เอ็นเทอร์เทนเม้นท์ จำกัด , บริษัท เมคเกอร์ เค จำกัด และ บริษัท กู๊ด ฟีลลิ่ง จำกัด ทุกวันจันทร์-พฤหัสบดี เวลา 19:05 - 19:50 น. และวันศุกร์ เวลา 18:45 - 19:30 น. ออกอากาศตั้งแต่วันที่ 17 สิงหาคม พ.ศ. 2559 - ปัจจุบัน
เพลงประกอบละคร.
ในส่วนของเพลงประกอบละครชุดนี้นั้น นายณรงค์วิทย์ เตชะธนะวัฒน์ ได้นำเพลง คำรักคำแรก มาเป็นเพลงประกอบละครทุกเรื่องในชุดนี้ โดยนักร้องจะแตกต่างกันไปตามเนื้อเรื่อง ดังนี้
ประทีปรักแห่งใจ.
ประทีปรักแห่งใจ ละครเรื่องนี้จะมีเนื้อหาเกี่ยวกับการทอผ้าไหม และงานจักสาน และมีเนื้อหาอ้างอิงถึงศูนย์ศิลปาชีพด้วย ละครเรื่องนี้ออกอากาศตั้งแต่วันที่ 17 สิงหาคม - 12 ตุลาคม พ.ศ. 2559 ทุกวันจันทร์ – พฤหัสบดี เวลา 19.05 น. และวันศุกร์ เวลา 18.45 น.
แสงเทียน.
แสงเทียน ละครเรื่องนี้จะมีเนื้อหาเกี่ยวกับการรำโขนพระราชทาน ละครเรื่องนี้ออกอากาศตั้งแต่วันที่ 21 พฤศจิกายน พ.ศ. 2559 - 5 มกราคม พ.ศ. 2560 ทุกวันจันทร์ – พฤหัสบดี เวลา 19.05 น. และวันศุกร์ เวลา 18.45 น.
ร้อยป่าไว้ด้วยรัก.
ร้อยป่าไว้ด้วยรัก ละครเรื่องนี้จะมีเนื้อหาเกี่ยวกับป่าต้นน้ำ การป้องกันการตัดไม้ทำลายป่าซึ่งเป็นต้นทางของแม่น้ำ ละครเรื่องนี้ออกอากาศตั้งแต่วันที่ 6 มกราคม พ.ศ. 2560 ทุกวันจันทร์ – พฤหัสบดี เวลา 19.05 น. และวันศุกร์ เวลา 18.45 น.
ข้อมูลการออกอากาศ.
หมายเหตุ
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ไทยทีวีสีช่อง 3
 ทุกวันจันทร์ – พฤหัสบดี เวลา 19:05 - 19:50 น. และวันศุกร์ เวลา 18:45 - 19:30 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">แม่ของแผ่นดิน</td>
<th style="width: 33%;">ถัดไป</th>
</tr><tr style="text-align: center;">
<td> บุษบาหน้าตลาด
</td>
<td> เขี้ยวราชสีห์
</td></tr>
</table>
เฉา ยฺเหวียน

เฉา ยฺเหวียน (7 กุมภาพันธ์ ค.ศ. 1995 –) เป็นนักกีฬากระโดดน้ำชาวจีน และเป็นผู้ชนะเลิศเหรียญทองกีฬาโอลิมปิก
ประวัติ.
ในเดือนพฤศจิกายน ค.ศ. 2010 เฉา ยฺเหวียนได้เป็นตัวแทนของประเทศจีนในการแข่งขันกีฬากระโดดน้ำในเอเชียนเกมส์ที่กวางโจว เขาได้รับรางวัลเหรียญทองในรายการแฟลตฟอร์ม 10 เมตร ด้วยคะแนน 557.15
ในปี ค.ศ. 2012 เฉา ยฺเหวียนได้เข้าร่วมแข่งขันกีฬาโอลิมปิกฤดูร้อน 2012ที่ลอนดอน ในรายการซิงโครไนซ์แฟลตฟอร์ม 10 เมตร และได้รับรางวัลเหรียญทอง
ในกีฬาทางน้ำชิงแชมป์โลก 2013 เฉา ยฺเหวียน ได้คู่กับจาง หยั่นเฉฺวียน ในรายการซิงโครไนซ์แฟลตฟอร์ม 10 เมตร แต่พวกเขาได้มีข้อผิดพลาดในการกระโดดรอบที่ 4 และ 5 และได้รับรางวัลเหรียญทองแดงเพียงเท่านั้น
ในปี ค.ศ. 2015 เขาได้คู่กับฉิน ไข่ ในรายการซิงโครไนซ์แฟลตฟอร์ม 10 เมตร ในชิงแชมป์โลก 2015ที่คาซัน และได้รับรางวัลเหรียญทอง
ในโอลิมปิกฤดูร้อน 2016ที่รีโอเดจาเนโร เขาได้รับรางวัลเหรียญทองในรายการสปริงบอร์ด 3 เมตร นอกจากนี้เขายังได้รับรางวัลเหรียญทองแดงทองในรายการซิงโครไนซ์สปริงบอร์ด 3 เมตร ร่วมกับฉิน ไข่